《送徐半刺之官淮阳》
明代·徐熥

东风吹送片帆轻，江北江南万里程。隋柳似迎行客过，淮流难比使君清。

尚怀太姥看山梦，新就盐官煮海名。盘里水晶堪饷客，几时重见故人情。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。